29/06/2021 | Administración LocalMunicipal
Dodro
Regulamento de honras e distincións do Concello de Dodro

O Pleno municipal en sesión ordinaria, que tivo lugar o día 8 de outubro de 2020, acordou aprobar inicialmente o Regulamento especial para a concesión de honras e distincións do Concello de Dodro, que foi sometido a información pública (BOP núm.176, do 21 de outubro de 2020, así como na web do Concello www.dodro. gal e na sede electrónica deste https://sede.dodro. gal, de data 26 de abril de 2021). Logo de ter transcorrido o prazo de exposición pública sen que se tivera presentado reclamación ningunha, considérase o acordo elevado a definitivo, ao abeiro do disposto no parágrafo final da letra c) do artigo 49 da Lei 7/1985, do 2 de abril, que regula as bases do réxime local. Por iso, e de conformidade co artigo 70.2 da dita lei, para os efectos da súa entrada en vigor, procédese á publicación íntegra do texto do Regulamento: A concesión de honras e distincións a quen teñan contribuído ao coñecemento e bo nome do Concello de Dodro ou a quen teñan prestado servizos destacados, desenvolvido unha importante carreira ou acadado logros merecedores de ser recordados, que repercutan en beneficio da comunidade veciñal ou da sociedade en xeral, en calquera eido, social, político, cultural, científico, artístico, deportivo, etc. é unha maneira de saldar a débeda que ten o Concello, e a propia sociedade, con esas persoas e institucións, agradecendo publicamente, e para a posteridade, os méritos que os fixeron acredores de tal recoñecemento. As persoas e institucións recoñecidas, e as súas accións, servirán de exemplo, e engrandecerán o nome do Concello de Dodro, e por iso, o outorgamento de distincións e honras debe responder a méritos moi cualificados que demandan unha escolla rigorosa das persoas que se quere premiar, a fin de perpetuar na memoria da sociedade só a quen realmente o merece. O RD 2568/1986, do 28 de novembro, que aproba o Regulamento de organización, funcionamento e réxime local das Entidades Locais regula, nos seus artigos 189 a 191, a facultade das Corporacións Locais para instituír títulos, medallas, condecoracións e outros distintivos de honra semellantes que teñan por fin premiar merecementos especiais, beneficios sinalados ou servizos extraordinarios de persoas ou institucións que os fagan, precisamente, merecedores do público recoñecemento polo concello. Os requisitos e trámites deberán determinarse a través dun regulamento especial. Para poder levar a efecto os obxectivos expostos, e ao amparo dos artigos 4 e 49 da Lei 7/1985, do 2 de abril, reguladora das bases do réxime local, e dos artigos 50.3 e concordantes e os xa mencionados 189 a 191 do RD 2568/1986, do 28 de novembro, elabórase este Regulamento especial de honras e distincións do Concello de Dodro.1. O presente regulamento ten por obxecto determinar as distincións honoríficas que concede o Concello de Dodro, así como o procedemento para o seu outorgamento.2. As mencións, felicitacións, homenaxe e demais actos puntuais de recoñecemento a favor de persoas ou institucións expresados por autoridades u órganos municipais e non previstos neste regulamento, someteranse ás normas específicas ou xerais do procedemento que sexan aplicables, e non terán o carácter de distinción honorífica do Concello de Dodro.3. A concesión de distincións e honras faranse en todo caso de xeito discrecional polo Concello, pero pola súa importancia para a sociedade buscarase o maior consenso posible na súa proposta e concesión.1. Os títulos, honras e distincións que con carácter oficial poderá conceder o Concello son os seguintes: a) Título de Fillo predilecto ou Filla predilecta do Concello de Dodro. b) Título de Fillo adoptivo ou Filla Adoptiva do Concello de Dodro. c) Medalla do Concello de Dodro. d) Nomeamento de praza, rúa, establecemento, instalación, espazo ou servizo dependente do Concello, e colocación de placas, monumentos e elementos análogos. e) Institución de premios e outros actos de homenaxe que se fagan na honra de persoas determinadas.2. O Concello poderá, tamén, atribuír honras fúnebres a persoas físicas, polo seu pasamento, ou decretar loito oficial do municipio.1. Todos os títulos, honras e distincións a que fai referencia este regulamento teñen carácter exclusivamente honorífico e non supoñen o recoñecemento de ningún dereito administrativo nin de carácter económico.2. Os nomeamentos poderán recaer en persoas físicas ou xurídicas, institucións ou entes sen personalidade xurídica, sempre que teñan substantividade suficiente, públicas ou privadas, e tanto nacionais como estranxeiras.3. Ningunha das distincións e honras do Concello poderán ser outorgadas a persoas que desempeñen altos cargos da Administración, durante o exercicio de ditos cargos.4. A concesión das honras e distincións terá carácter persoal e intransferible. A concesión das honras e distincións previstas neste regulamento a personalidades estranxeiras que non posúan a cidadanía dalgún dos Estados membros da Unión Europea requirirá da previa obtención dos informes e autorizacións preceptivos previstos na lexislación aplicable.1. Os títulos de Fillo Predilecto ou Filla Predilecta e de Fillo Adoptivo ou Filla Adoptiva do Concello de Dodro constitúen a máxima distinción que outorga este Concello, e deberán outorgarse segundo criterios de prudencia, coa maior obxectividade, rigor e restrición posible, coa finalidade de manter o seu prestixio. Os dous títulos serán considerados de igual xerarquía e da mesma honra e distinción.2. Ambos os títulos estenderanse en documento oficial en forma de diploma artístico no cal constarán o título da distinción, o nome e os apelidos da persoa recoñecida, os méritos ou servizos nos que se basea a concesión, expresados de maneira sucinta, e a data de recoñecemento. Asinarán o documento o alcalde ou alcaldesa e o secretario ou secretaria da Corporación.3. A distinción irá acompañada dunha insignia en forma de botón de solapa ou medalla que ostentará, no anverso, o escudo heráldico do concello e no reverso terá gravado o título da distinción e o nome da persoa recoñecida. O título de Fillo Predilecto ou Filla Predilecta do Concello de Dodro concederase a aquelas persoas naturais de Dodro, que teñan destacado singularmente pola súa calidade persoal, os seus méritos profesionais e/ou os seus servizos en beneficio do municipio, ou en aras do interese xeral que repercutan no coñecemento e engrandecemento do Concello de Dodro. O nomeamento de Fillo Adoptivo ou Filla Adoptiva do Concello de Dodro concederase a aquelas persoas que, sen ter nacido no concello de Dodro, reúnan os méritos e circunstancias anteriormente mencionados. Ambas as dúas distincións sinaladas nos artigos anteriores poderán ser concedidas como homenaxe a título póstumo, a personalidades nas que concorresen os merecementos citados.1. Os títulos concederanse por Acordo do Plenario do Concello, tras o correspondente expediente que seguirá a tramitación establecida no Capítulo V.2. Non poderán outorgarse novos títulos mentres vivan catro personalidades, por cada unha destas dúas distincións, que ostenten o título respectivo.3. Unha vez aprobada a concesión, a Corporación acordará a data para facer a entrega, en acto solemne, do diploma e da insignia que acredite a distinción outorgada. As persoas a quen se concedan os títulos de Fillo Predilecto ou Filla Predilecta e de Fillo Adoptivo ou Filla Adoptiva do Concello de Dodro gozarán de representación persoal por dereito propio nos actos e solemnidades aos que a Corporación municipal concorra, ocupando o lugar que para iso lle sexa sinalado na invitación, inmediatamente tralos membros da Corporación.1. A Medalla do Concello de Dodro é un recoñecemento público que premia de forma extraordinaria o mérito cultural, científico, cívico ou deportivo das persoas, colectivos ou entidades que traballen ou teñan traballado no ámbito correspondente e, en consecuencia, contribuíran a mellorar a imaxe ou coñecemento do Concello de Dodro e favorecer os intereses públicos municipais.2. As Medallas do Concello de Dodro serán acuñadas en ouro e terán forma de óvalo en sentido perpendicular. Ostentarán, no centro do anverso, en relevo, o escudo heráldico do Concello de Dodro, orlado coa inscrición: “O Concello de Dodro”; no reverso levarán gravados o nome e apelidos do interesado e a data de concesión.3. As Medallas penderán dunha cinta coas cores da bandeira de Galicia, con pasador do mesmo metal que a medalla. Cando se trate dalgunha entidade ou Corporación, a cinta será substituída por unha gravata da mesma cor, para que poida ser enlazada na bandeira ou insignia que teña que ostentala. Respecto das persoas físicas, as Medallas poderán ser concedidas a título póstumo.1. As Medallas do Concello de Dodro concederanse por Acordo do Plenario do Concello, tras o correspondente expediente que seguirá a tramitación establecida no Capítulo V.2. As Medallas serán entregadas nun acto solemne que se celebrará na data determinada pola Corporación, tralo anuncio da concesión. Xunto coa Medalla entregarase un diploma artístico acreditativo do seu outorgamento.1. Non poderá concederse esta condecoración á Corporación Municipal ou aos seus membros, mentres dure o seu mandato.2. Non poderán exceder de dez o número de medallas concedidas polo Concello para o seu goce simultáneo e unicamente cando algún posuidor faleza será posible outorgar unha nova para cubrir a vacante. As Medallas outorgadas como homenaxe a título póstumo non entran para o cómputo anterior. As persoas galardoadas coa Medalla do Concello gozarán de representación persoal por dereito propio e colocaranse inmediatamente tralos membros da Corporación nos actos oficiais e nas solemnidades aos que o Concello os invite.1. O Pleno do Concello poderá acordar o nomeamento ou renomeamento de prazas, rúas, xardíns, edificios, instalacións ou espazos e servizos públicos de titularidade municipal.2. No caso de que a designación dos espazos públicos constitúa unha homenaxe a persoas, institucións, símbolos ou feitos singularizados, deberá redactarse unha memoria acreditativa dos méritos que xustifiquen esa distinción e seguirse de xeito completo o procedemento establecido no Capítulo V.3. No caso de que o nomeamento ou designación dos espazos indicados no punto primeiro non revista o carácter de homenaxe a persoas, institucións, símbolos ou feitos singularizados, bastará a proposta da Alcaldía ou a Concellería correspondente, acompañada dunha memoria xustificativa do emprego do nome proposto, que se elevará ao Pleno, sendo suficiente o voto favorable da maioría simple dos membros da Corporación para a adopción do acordo.1. A colocación de placas conmemorativas, monumentos e elementos análogos adecuarase ás seguintes regras: a) Cando o elemento estea previsto ou sexa a consecuencia dun proxecto aprobado polos órganos municipais non será precisa resolución ningunha. b) Cando se acorde de maneira singular colocar unha placa conmemorativa ou erixir un monumento con carácter de homenaxe ou distinción a unha determinada persoa ou entidade ou en conmemoración de feitos ou lugares, acordarase polo Pleno, a proposta da Alcaldía ou Concellería correspondente.2. A colocación de placas conmemorativas, monumentos e elementos análogos en lugares ou edificios públicos a iniciativa de terceiros esixirá a previa solicitude destes, dirixida á Alcaldía, cunha pequena memoria explicativa. A Alcaldía estudará a petición e, se a considera razoada, elevará a proposta ao Pleno. Neste caso, os promotores asumirán os custos xerados, sen prexuízo da axuda ou colaboración municipal que se poida acordar. O acto de descubrimento deberá comunicarse á Alcaldía, quen determinará a participación institucional e o protocolo do acto, no que deberá darse participación aos promotores.3. Se por iniciativa particular se colocaran placas conmemorativas, monumentos ou elementos análogos en lugares ou edificios públicos sen autorización municipal, procederase á súa retirada inmediata sen máis trámite.1. Será indispensábel, para que se poida proceder á concesión de calquera das honras ou distincións que son obxecto deste regulamento, a instrución do oportuno expediente que permita acreditar a concorrencia dos méritos ou circunstancias que xustifiquen o outorgamento.2. A concesión dos títulos e honras que establece este regulamento requirirá sempre a adopción do correspondente acordo do Pleno da Corporación Municipal e a consulta previa á Xunta de Voceiros, salvo o disposto sobre a colocación de placas e monumentos e o loito oficial.3. Exceptúanse das previsións deste artigo as distincións protocolarias do artigo 30.1. O expediente iniciarase por Resolución de Alcaldía, acordo da Xunta de Goberno Local ou acordo do Pleno da Corporación, ben por propia iniciativa, ou ben a requirimento dunha terceira parte dos membros que integran a Corporación Municipal, ou a petición razoada de Centros de carácter Social, Cultural, Políticos, colectivos, asociacións ou outras entidades cidadás representativas, que conten con certo prestixio e solvencia ou, polo menos, un número de 25 membros.2. Na resolución ou acordo polo que se inicie o expediente, designarase instrutor de entre os Concelleiros que formen parte da Corporación.1. O instrutor do expediente practicará cantas dilixencias estime necesarias para a máis depurada e completa investigación dos méritos da persoa proposta, tomando e recibindo declaración de cantas persoas ou entidades poidan subministrar información, e fará constar todas as declaracións ou pescudas, informes, datos, referencias, antecedentes, etc., que se consideren oportunos, tanto de carácter favorable como adverso á proposta inicial.2. Este período de informacións terá a duración que sexa necesaria para a práctica das dilixencias expresadas, que non poderá exceder de 6 meses, salvo razón xustificada.3. Terminada a función informativa, a persoa instrutora, a modo de resolución do procedemento, formulará a súa proposta, que poderá ser, favorable, coa recomendación de que se prosiga coa tramitación da honra ou distinción, ou desfavorable, por non considerarse suficientemente acreditados os méritos do candidato. A proposta deberá conter unha listaxe de méritos da persoa candidata á honra ou distinción.4. Esta proposta será dirixida á Alcaldía, que procederá a valorala. Darase conta, así mesmo, á Xunta de Voceiros.1. Recibida a proposta da persoa instrutora, e oída a Xunta de Voceiros, a Alcaldía poderá optar entre solicitar máis dilixencias ou remitir a proposta, con todo o actuado, ao Pleno do Concello para a adopción do acordo correspondente 2. O Pleno decidirá sobre a concesión da honra ou distinción atendendo aos méritos, cualidades e circunstancias singulares dos galardoados, sendo necesario o voto favorable da maioría absoluta legal dos membros da Corporación para tomar o acordo de concesión.3. O acordo notificarase á persoa ou institución distinguida ou, no caso de homenaxes póstumas, aos familiares ou persoas máis achegados que se coñezan. Se os persoeiros ou institucións tiveran enderezo descoñecido, darase a publicidade correspondente. Artigo 22.- Revogación 1. O Concello poderá privar das distincións que son obxecto deste regulamento, coa conseguinte cancelación do asento no libro-rexistro, a quen, con posterioridade á súa concesión, incorra en faltas ou delitos, comportamentos indignos ou accións que amosen o desprezo polos méritos que levaron á concesión da honra ou distinción e que o fagan desmerecer deses recoñecemento.2. Igualmente será posible a revogación das distincións concedidas cando tales delitos, comportamentos ou accións, aínda que anteriores á concesión, non fosen coñecidos ata un momento posterior.3. A revogación será acordada polo mesmo órgano que outorgou a distinción, coa tramitación previa do correspondente expediente administrativo.1. O Pleno da Corporación poderá decretar loito oficial do municipio durante os días que estime oportuno, nos supostos de falecemento de persoas relevantes, de sinistros dos que se deriven consecuencias graves para o municipio, así como por outros feitos que, pola súa gravidade e afectación social, xustifiquen a declaración.2. A declaración de loito oficial acordarase polo Pleno da Corporación co voto favorable da maioría simple dos seus membros. Nos casos de urxencia, a declaración poderá efectuarse por Resolución da Alcaldía, da que se dará conta ao Pleno na primeira sesión que teña lugar.3. A declaración de loito oficial comportará, entre outras medidas que se poidan tomar na declaración en mostra de dó, que as bandeiras ondeen a media hasta na Casa do Concello e nos demais edificios municipais, así como, no seu caso, a suspensión dos actos públicos que se determine. No caso do pasamento dalgún membro da Corporación municipal procederase, previa reunión dos membros corporativos, a realizar, entre outras, as seguintes accións: · Declaración institucional de condolencias. · Entrega de homenaxe floral. · Presencia institucional nos actos fúnebres. · Calquera outra que incidan en significar e difundir o pesar da Administración tales como a suspensión dos actos públicos oficiais. No caso de pasamento de membros de anteriores Corporacións distintas da actual, de persoas de especial relevancia para o Concello de Dodro, ou daquelas distinguidas con algunha das honras deste regulamento, poderase, previo acordo dos membros da Corporación, e sempre e cando se conte co consentimento dos familiares, realizar algunha das seguintes accións: - Declaración institucional de condolencias. - -Envío de comunicación escrita á familia. - Entrega de homenaxe floral. - Presencia institucional nos actos fúnebres. - Ou, en xeral, calquera outra que amose as condolencias da Corporación polo pasamento.1. Créase o Libro de Rexistro de Distincións Honoríficas do Concello de Dodro, que estará a cargo da Secretaría do Concello.2. Neste Libro Rexistro consignaranse, necesariamente, todas as distincións nomeadas nas letras a), b) e c) do art.2 deste regulamento con expresión das circunstancias persoais de todos e cada un dos favorecidos con elas.3. O Libro estará dividido en seccións, correspondentes cada unha delas ás distincións enumeradas no punto anterior, e unha sección mais para as outras honras e distincións distintas delas que, a xuízo do titular da Secretaría acaden importancia e substantividade suficiente para constar no Libro.4. Os apuntamentos en cada sección realizaranse en orde cronolóxica. Cada inscrición consignará os datos do título concedido, a relación detallada e completa dos méritos que deron motivo a súa concesión, a súa data, e no seu caso, o falecemento de quen recibise esa honra. Levarase igualmente un Libro de Sinaturas do Concello de Dodro no que asinarán as persoas relevantes que visiten o Concello de Dodro.1. Para honrar a persoas determinadas poderá procederse á creación de premios no seu nome ou actos de homenaxe á súa figura que teñan continuidade no tempo. Estes premios ou actos deberán estar relacionados co eido no que a persoa destacou.2. A institución destes premios ou actos necesitará acordo do Plenario do Concello de Dodro que deberá adoptarse por maioría absoluta, tras seguir a tramitación do Capítulo V, engadindo á proposta unha memoria xustificativa do premio ou acto e a súa relevancia para o Concello de Dodro. Por motivos de cortesía ou reciprocidade, o Alcalde poderá facer entrega, sen necesidade de seguir os procedementos deste Regulamento, de placas conmemorativas, escudos, insignias ou outros obxectos simbólicos que non impliquen ningunha prerrogativa ou dignidade, a autoridades públicas, personalidades, institucións ou colaboradores. O Concello de Dodro, unha vez teña tomado posesión do cargo coas formalidades legais establecidas, entregará ao alcalde-presidente ou á alcaldesa-presidenta da Corporación unha medalla acreditativa da súa condición. Igualmente, entregará a cada concelleiro e concelleira, unha vez teñan estes adquirida tal condición coas formalidades legais establecidas, unha medalla acreditativa do seu cargo. O presente regulamento, unha vez aprobado definitivamente e publicado na forma legal establecida, entrará en vigor conforme ao previsto no art.70.2 e concordantes da Lei 7/85, do 2 de abril, reguladora das bases de réxime local. Dodro, 22 de xuño de 2021 O alcalde Francisco Xabier Castro Tourís